प्रगतिवादी धारा अधुनिक नेपाली कथाको सशक्त धारा हो । यसलाई अलोचनात्मक यथार्थवादी धारा पनि भनिन्छ । समाजमा व्याप्त विकृतिबाट समाजलाई मुक्त पार्ने अपेक्षा राख्नु, विसङ्गति, कुरीति, अन्धविश्वासप्रति तिखो व्यङ्ग्य गर्नु, शोषणरहित समाजको चाहना राख्नु, सामन्ती मनाेवृत्तिकाे भन्डाफाेर गर्नु, धनी वर्गकाे दुष्प्रवृत्तिप्रति घृणा व्यक्त गर्नु, अन्याय, अत्याचार अादिकाे यथार्थ चित्रण गर्नु जस्ता कुराहरू यस धाराका प्रमुख उद्देश्य एवं विशेषता हुन् । 2007 सालकाे क्रान्ति पश्चात् नेपालमा प्रगतिवाद देखा परेकाे हाे । काठमाडाैंमा प्रगतिशील लेखक संघ, चैनपुरमा जन साँस्कृतिक सभा, बनारसमा प्रगतिशील प्रकाशन मण्डल जस्ता संस्थाहरूकाे प्रेरणा पाएर प्रगतिवाद अघि बढ्न सकेकाे पाइन्छ । 